3. ลักษณะการประกอบธุรกิจ

3.1 ความเป็นมา และการเปลี่ยนแปลงและพัฒนาการที่สำคัญ

  ความเป็นมา

บริษัท บางจากปิโตรเลียม จำกัด (มหาชน) เป็นบริษัทน้ำมันของไทย
ประกอบธุรกิจโรงกลั่นน้ำมันขนาด 120,000 บาร์เรลต่อวัน
ตั้งแต่การจัดหาน้ำมันดิบเข้ามากลั่นเป็นน้ำมันสำเร็จรูป รวมถึงการจำหน่ายน้ำมันทั้งค้าปลีกและค้าส่ง

ผลิตภัณฑ์น้ำมันที่ผลิตได้จะจำหน่ายให้กับผู้บริโภค และจำหน่ายให้กับภาคขนส่ง สายการบิน
เรือเดินสมุทร ภาคก่อสร้าง ภาคอุตสาหกรรม ภาคเกษตรกรรม อีกทั้งมีการประกอบธุรกิจเสริมอื่นๆ
ซึ่งตั้งอยู่ภายในบริเวณสถานีบริการของบริษัทฯ นอกจากผลิตภัณฑ์น้ำมันเชื้อเพลิงแล้ว บริษัทฯ
ยังมีการผลิตและจำหน่ายน้ำมันหล่อลื่นในตลาด ทั้งภายใน / ภายนอกประเทศ

การเปลี่ยนแปลงและการพัฒนาการที่สำคัญ

ปี 2549

-   ที่ประชุมคณะกรรมการบริษัทฯ ครั้งที่ 3/2549 เมื่อวันที่ 16 มีนาคม 2549
    ได้มีมติอนุมัติมูลค่าการลงทุนในโครงการปรับปรุงคุณภาพน้ำมัน (Product Quality
    Improvement Project) ซึ่งมีมูลค่าเงินลงทุน 348 ล้านดอลลาร์ สรอ.
    และเตรียมเงินทุนอีก 30 ล้านดอลลาร์ สรอ. เป็นเงินทุนสำรอง ซึ่งบริษัทฯ
    ได้ดำเนินการจัดหาแหล่งเงินลงทุนจากการขายหุ้นเพิ่มทุนและหุ้นกู้แปลงสภาพให้แก่ บมจ.
    ปตท. 120 ล้านดอลลาร์ สรอ. และขายหุ้นเพิ่มทุนแก่นักลงทุนประเภทสถาบัน 55
    ล้านดอลลาร์ สรอ. ส่วนที่เหลือเป็นการกู้เงินธนาคารพาณิชย์ของไทย 3 แห่ง
    ได้แก่ธนาคารทหารไทย ธนาคารนครหลวงไทยและธนาคารออมสินโดยมีวงเงินกู้ระยะยาว
    8,400 ล้านบาท และเมื่อวันที่ 21 เมษายน 2549 บริษัทฯ ได้ลงนามสัญญาว่าจ้างบริษัท
    CTCI Overseas Corporation Limited และ CTCI (Thailand) Co., Ltd
    เป็นผู้ดำเนินการก่อสร้างโดยใช้เวลาก่อสร้างและทดลองเดินเครื่อง 30 เดือน ทั้งนี้บริษัทฯ
    ได้ดำเนินการออกหนังสือแจ้งผู้รับเหมาเพื่อยืนยันความแน่นอนในการดำเนินโครงการฯ
    เมื่อวันที่ 19 กรกฎาคม 2549

-   เมื่อวันที่ 21 เมษายน 2549 บริษัทฯ ได้ลงนามในสัญญาจองซื้อหุ้นสามัญเพิ่มทุน
    และหุ้นกู้แปลงสภาพ (Subscription Agreement) ระหว่างบริษัทฯ และบมจ. ปตท.
    จำกัด (มหาชน) ในการลงทุนซื้อหุ้นสามัญเพิ่มทุนและหุ้นกู้แปลงสภาพจำนวนเทียบเท่า 120
    ล้านดอลลาร์ สรอ. ที่ราคาหุ้นสามัญที่ 14 บาทต่อหุ้น และหุ้นกู้แปลงสภาพที่ราคาแปลงสภาพ
    14 บาทต่อหุ้น ซึ่งภายหลังจากการที่ บมจ. ปตท.
    ซึ้อหุ้นสามัญเพิ่มทุนและหุ้นกู้แปลงสภาพดังกล่าวแล้ว สัดส่วนการถือหุ้นของ บมจ. ปตท.
    ในบริษัททั้งโดยทางตรงและทางอ้อม (ผ่านบริษัท สยาม ดีอาร์ จำกัด) จะเพิ่มขึ้นจากร้อยละ
    7.6 (ในขณะนั้น) เป็นประมาณร้อยละ 30 ของทุนที่ออกและเรียกชำระเต็มมูลค่าแล้ว
    พร้อมกันนี้บริษัทฯ ได้ลงนามในสัญญาความร่วมมือทางธุรกิจกับบมจ. ปตท.
    ในการจัดหาน้ำมันดิบ และการซื้อผลิตภัณฑ์จากบริษัทฯ โดยมีระยะเวลาของสัญญา 12 ปี
    นับจากวันที่โครงการก่อสร้างแล้วเสร็จและพร้อมดำเนินการเชิงพาณิชย์

-   บริษัทฯ ได้พัฒนาและจัดหาผลิตภัณฑ์หล่อลื่นให้กับบริษัท ผู้ผลิตเครื่องยนต์การเกษตรชั้นนำ
    และน้ำมันหล่อลื่น House Brand ให้กับศูนย์บริการรถยนต์รายใหญ่
    นอกจากนี้ยังมีผลิตภัณฑ์พิเศษที่พัฒนาเพื่อใช้สำหรับลูกค้าอุตสาหกรรมเฉพาะราย
    เพื่อให้เหมาะสมกับสภาพเครื่องจักร และการใช้งานอีกด้วย และในปีนี้บริษัทฯ
    ได้รับมอบใบประกาศเกียรติคุณรับรองระบบงานมาตรฐาน ISO 9001:2000
    ของธุรกิจน้ำมันหล่อลื่นต่อเนื่องเป็นปีที่ 4

-   บริษัทฯ ได้ออกผลิตภัณฑ์แก๊สโซฮอล์ใหม่ สูตร Super Fast 91 และ 95 ซึ่งผสมสาร Boost
    up Cleaner ช่วยให้เครื่องยนต์แรงขึ้น เผาไหม้สมบูรณ์ประหยัดน้ำมันมากขึ้น

-   บริษัทฯ
    ได้มีการส่งเสริมให้สถานีบริการมีการพัฒนาคุณภาพด้วยการฝึกอบรมให้ความรู้แก่ผู้ประกอบการและเจ้าหน้าที่ของสถานีบริการ
    มีการจัดประกวดสถานีบริการดีเด่นในด้านต่างๆ นอกจากนั้นบริษัทฯ ยังได้มีการ
    ลงทุนปรับปรุงภาพลักษณ์ (Rebranding) สถานีบริการน้ำมัน รวม 6 แห่ง

-   บริษัทฯ ได้ร่วมมือกับพันธมิตรในการขยายธุรกิจ เช่น ร้านกาแฟ Inthanin
    ธุรกิจบำรุงรักษารถยนต์ Green Serve, Green Auto Service
    รวมถึงการขยายการจำหน่ายก๊าซ NGV ที่สถานีบริการน้ำมันบางจาก

-   บริษัทฯ ได้มีการขยายจำนวนสถานีบริการจำหน่ายแก๊สโซฮอล์ 91 เพิ่มอีกกว่า 100 แห่ง และ
    ขยายจำนวนสถานีบริการจำหน่ายน้ำมันดีเซลสูตรบี 5 (Power D B5) ขึ้นกว่า 200 แห่ง
    ทำให้มียอดขายสูงเกือบ 8 ล้านลิตรต่อเดือนเมื่อสิ้นปี
    และได้ลงทุนก่อสร้างหน่วยผลิตไบโอดีเซลกำลังการผลิต 20,000 ลิตรต่อวัน
    จากวัตถุดิบน้ำมันพืชใช้แล้วและน้ำมันปาล์มดิบ โดยใช้เทคโนโลยีของคณะวิศวกรรมศาสตร์
    มหาวิทยาลัยสงขลานครินทร์ วิทยาเขตหาดใหญ่ (มอ.) ที่พัฒนาขึ้น
    บวกกับองค์ความรู้ของงานทดลองการผลิตไบโอดีเซล ในโครงการส่วนพระองค์ สวนจิตรลดา
    เพื่อผลิตไบโอดีเซลนำไปผสมเป็นน้ำมันดีเซลสูตรบี 5
    จำหน่ายในสถานีบริการน้ำมันบางจากเพื่อให้มั่นใจว่าจะมีปริมาณไบโอดีเซลจำหน่ายต่อเนื่อง

-   บริษัทฯ ได้ดำเนินการจัดทำแผนพัฒนารายบุคคล (Individual Development Plan)
    ในทุกตำแหน่งงาน รวมทั้งดำเนินการพัฒนาอบรมพนักงานให้มีความรู้
    ความสามารถสอดคล้องกับภารกิจและทิศทางของบริษัทฯ ตามที่กำหนด และ บริษัทฯ
    ได้จัดกิจกรรมสร้างความผูกพันและบรรยากาศในการทำงานที่ดีของพนักงานเพิ่มขึ้น เช่น
    การจัดทัศนศึกษา กิจกรรม 5 ส. โครงการบางจากในฝัน เป็นต้น

-   บริษัทฯ ได้ทำการเปลี่ยนระบบ Customer Self Service (CSS) เป็นระบบ SAP IS
    Oil & Gas Solution สำหรับงานขาย ลูกหนี้ และจัดส่ง
    ซึ่งเป็นระบบที่ทัดเทียมกับบริษัทในกลุ่มอุตสาหกรรมเดียวกัน และบริษัทฯ ยังได้นำระบบ e-HR
    และ e-Payroll มาประยุกต์ใช้
    เพื่อยกระดับการบริหารงานด้านบุคคลให้มีประสิทธิภาพมากยิ่งขึ้นด้วยระบบ e-HR และ
    e-Payroll นี้ พนักงานสามารถบันทึกการลาแบบ on-line ทราบถึงสิทธิผลประโยชน์ต่างๆ
    ที่พนักงานพึงมี หรือที่เหลืออยู่ รวมถึงข้อมูลส่วนบุคคลอื่นๆที่จำเป็น และ ERM software
    มาช่วยเพิ่มประสิทธิภาพในงานด้านบริหารความเสี่ยงทั้งองค์กร ซึ่ง software
    นี้เป็นเครื่องมือช่วยการวิเคราะห์ จัดเก็บข้อมูล ติดตามความเสี่ยง
    และเป็นสัญญาณเตือนถึงระดับความรุนแรง (Likelihood, Impact) ของแต่ละความเสี่ยง

-   บริษัทฯ ได้รับคัดเลือกเป็น 1 ใน 9 บริษัทที่มีการกำกับดูแลกิจการที่ดีอยู่ในเกณฑ์ดีเลิศ
    ประจำปี 2549
    จากโครงการสำรวจการกำกับดูแลกิจการบริษัทจดทะเบียนที่สมาคมส่งเสริมสถาบันกรรมการบริษัทไทย
    (IOD) ได้จัดทำขึ้น โดยการสนับสนุนจากคณะกรรมการบรรษัทภิบาลแห่งชาติ
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    และตลาดหลักทรัพย์แห่งประเทศไทย (ตลท.) จากการสำรวจ 402 บริษัท
    ที่จดทะเบียนในตลาดหลักทรัพย์ฯ โดยพิจารณาจากหลักเกณฑ์ แบ่งออกเป็น 5 หมวด ดังนี้

-   สิทธิของผู้ถือหุ้น (Rights of Shareholders)

-   การปฏิบัติต่อผู้ถือหุ้นอย่างเท่าเทียมกัน(Equitable Treatment of Shareholders)

-   การคำนึงถึงบทบาทของผู้มีส่วนได้เสีย (Role of Stakeholders)

-   การเปิดเผยข้อมูลและความโปร่งใส (Disclosure and Transparency)

-   ความรับผิดชอบของคณะกรรมการ (Board Responsibilities)

    -   บริษัทฯ ได้รับใบประกาศเกียรติคุณรักษาระดับ Best Corporate Governance
        Report ในด้านรายงานการปฏิบัติตามหลักการกำกับดูแลกิจการที่ดี 15
        ข้อต่อเนื่องเป็นปีที่ 2 ในงาน SET AWARDS 2006
        ซึ่งจัดโดยตลาดหลักทรัพย์แห่งประเทศไทย (ตลท.) และวารสารการเงินธนาคาร
        ซึ่งเป็นรางวัลที่ยกย่องและเชิดชูบริษัทที่สามารถรักษามาตรฐานด้านการรายงานการปฏิบัติตาม
        หลักการกำกับดูแลกิจการที่ดีเป็นปีที่สองติดต่อกัน

-   เป็นบริษัทฯ ที่มีคุณภาพการจัดประชุมสามัญผู้ถือหุ้นอยู่ในระดับคะแนนร้อยละ 93.5
    โดยได้รับคะแนนเต็ม ในส่วนของการจัดงานในวันประชุม
    ในโครงการประเมินคุณภาพการจัดประชุมผู้ถือหุ้นสามัญ (Annual General Meeting -
    AGM) ประจำปี 2549 ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ร่วมกับสมาคมบริษัทจดทะเบียน และ สมาคมส่งเสริมผู้ลงทุนไทย

-   บริษัทฯ ได้รับรางวัล Best Corporate Social Responsibilities ในงาน SET
    AWARDS 2006 ซึ่งจัดโดยตลาดหลักทรัพย์แห่งประเทศไทย (ตลท.)
    และวารสารการเงินธนาคาร
    ซึ่งเป็นรางวัลสำหรับบริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อสังคมและ / หรือสิ่งแวดล้อม
    (Commitment to Social and/or Environment Issues) ในงาน “Thailand
    Corporate Excellence Awards” ครั้งที่ 5 ประจำปี 2549
    ซึ่งจัดโดยสมาคมการจัดการธุรกิจแห่งประเทศไทย (Thailand Management
    Association : TMA) ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อการประหยัดพลังงาน
    (Commitment to Energy Saving) ในงาน “Thailand Corporate Excellence
    Awards” ครั้งที่ 5 ประจำปี 2549 ซึ่งจัดโดยสมาคมการจัดการธุรกิจแห่งประเทศไทย
    (Thailand Management Association : TMA)
    ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

-   บริษัทฯ ได้รับรางวัลสุดยอดส้วมของถนนสายหลัก ประจำปี 2549
    เนื่องในโอกาสที่ประเทศไทยเป็นเจ้าภาพ จัดงาน “World Toilet Expo and Forum
    2006” กรมอนามัย กระทรวงสาธารณสุข จึงได้จัดการประกวดสุดยอดส้วมแห่งปี 2549
    ในโครงการ “พัฒนาส้วมสาธารณะไทย”
    โดยมีวัตถุประสงค์เพื่อให้ผู้ใช้ห้องส้วมเกิดความตระหนักในการรักษาความสะอาดห้องส้วม
    และเจ้าของสถานที่ตั้งส้วมเกิดความตระหนักในการพัฒนาบำรุงรักษาส้วมให้สะอาด เพียงพอ
    ปลอดภัย ได้มาตรฐานระดับประเทศ (HAS) ในการนี้บริษัทฯ
    จึงได้เข้าร่วมในกิจกรรมดังกล่าว โดยมี สถานีบริการน้ำมันบางจาก 2 สาขา คือ
    สาขาพหลโยธิน 38 และสาขานาโคก 1 จังหวัดสมุทรสาคร
    ได้รับรางวัลสุดยอดส้วมของถนนสายหลัก ประจำปี 2549

ปี 2550

-   เมื่อวันที่ 23 มกราคม 2550 บริษัทฯ ได้ร่วมลงนามทำสัญญา Head of Agreement
    กับบมจ. ปตท. เพื่อดำเนินโครงการผลิตสาธารณูปการ ประกอบด้วย
    โรงไฟฟ้าชนิดพลังงานร่วม (Cogeneration) โดยใช้ก๊าซธรรมชาติเป็นเชื้อเพลิง
    สามารถผลิตไฟฟ้าได้ 19.7 เมกกะวัตต์ และผลิตไอน้ำได้ 90 ตันต่อชั่วโมง
    เพื่อจำหน่ายแก่บริษัทฯ รองรับความต้องการใช้ไฟฟ้าและไอน้ำที่สูงขึ้น
    เมื่อโครงการปรับปรุงคุณภาพน้ำมันแล้วเสร็จ และเริ่มดำเนิน การผลิต
    ซึ่งสิทธิการเป็นเจ้าของจะโอนคืนให้แก่บริษัทฯ เมื่ออายุสัญญาครบ 25 ปี โดยโครงการฯ
    ดังกล่าวจะช่วยการเพิ่มความมั่นคงของระบบไฟฟ้า
    และเพิ่มประสิทธิภาพการใช้พลังงานของบริษัทฯ

-   ที่ประชุมคณะกรรมการบริษัทฯ ครั้งที่ 8/2550 เมื่อวันที่ 27 กรกฎาคม 2550
    ได้มติอนุมัติให้ดำเนินโครงการติดตั้งระบบรับก๊าซธรรมชาติ
    เพื่อใช้ในกระบวนการผลิตแทนน้ำมันเตาที่มีต้นทุนที่สูงกว่า

-   เมื่อวันที่ 1 สิงหาคม 2550 บริษัทฯ
    ได้เปิดสถานีบริการพลังงานทดแทนแห่งแรกของประเทศไทย ณ สถานีบริการน้ำมันบางจาก
    สาขาเกษตร ถนนพหลโยธิน
    โดยพัฒนาให้เป็นสถานีบริการพลังงานทดแทนอย่างครบวงจรด้วยการใช้พลังงานแสงอาทิตย์ผลิตไฟฟ้า
    เพื่อนำไปใช้ในการจ่ายน้ำมัน และแสงสว่างภายในร้านสะดวกซื้อ
    ทดแทนกระแสไฟฟ้าจากการไฟฟ้านครหลวง อีกทั้งได้มีการจำหน่ายเฉพาะพลังงานทดแทน
    ได้แก่ น้ำมันแก๊สโซฮอล์ 91, 95 และไบโอดีเซลสูตรบี 5 เท่านั้น

-   ที่ประชุมคณะกรรมการบริษัทฯ ครั้งที่ 9/2550 เมื่อวันที่ 28 กันยายน 2550
    ได้มติอนุมัติให้ดำเนินโครงการผลิต ไบโอดีเซลขนาดกำลังเฉลี่ย 300,000 ลิตรต่อวัน
    ที่อำเภอบางปะอิน จังหวัดพระนครศรีอยุธยา โดยจะเริ่มก่อสร้างโรงงานไบโอดีเซล ในปี
    2551 และคาดว่าจะแล้วเสร็จในปี 2552

-   บริษัทฯ ได้ทำสัญญาส่งออกน้ำมันกำมะถันต่ำ (FOVS) ไปยังประเทศจีน
    เพื่อทดแทนความต้องการน้ำมันเตา FOVS จาก บมจ. ปตท.
    เพื่อจำหน่ายให้การไฟฟ้าฝ่ายผลิตแห่งประเทศไทย (EGAT) ที่ลดลง

-   บริษัทฯ
    ได้มีการส่งเสริมให้มีการฝึกอบรมให้ความรู้แก่ผู้ประกอบการและเจ้าหน้าที่ของสถานีบริการ
    มีการจัดประกวดสถานีบริการดีเด่นในด้านต่างๆ นอกจากนั้นบริษัทฯ
    ยังได้มีการลงทุนปรับปรุงภาพลักษณ์ (Rebranding) สถานีบริการน้ำมันในปี 2550 รวม 13
    แห่ง โดยใช้แนวทาง “สถานีบริการน้ำมันสีเขียว” (Green Service Station)
    โดยปรับภูมิทัศน์ของสถานีบริการให้ร่มรื่นขึ้นเพิ่มต้นไม้ใหญ่ให้ร่มเงา ศาลาพักคอย
    เพื่อให้ผู้ใช้บริการได้สัมผัสถึงความสดชี่น และได้รับความสะดวกสบายมากขึ้น

-   บริษัทฯ ได้ส่งเสริมกิจกรรมด้านความปลอดภัย อาชีวอนามัย สิ่งแวดล้อม
    และการประหยัดพลังงานหรือ SHEE ให้แก่สถานีบริการน้ำมันบางจาก
    เพื่อประโยชน์ต่อทั้งผู้ประกอบการและลูกค้าที่มาใช้บริการ
    โดยมีการซ้อมแผนฉุกเฉินเพื่อเตรียมความพร้อมรับสถานการณ์ฉุกเฉินที่อาจเกิดขึ้นในสถานีบริการ
    อีกทั้งมีการทำประกันภัยบุคคลที่ 3
    มีการดูแลความสะอาดของห้องน้ำอย่างสม่ำเสมอเพื่อสุขภาพที่ดี ดูแลสนามหญ้า ต้นไม้
    รางระบายน้ำ มีการกำจัดขยะ และบำบัดน้ำเสียก่อนปล่อยสู่สาธารณะ มีการแยกขยะ
    รวมถึงมีการบริหารเวลาเปิด-ปิดไฟเพื่ออนุรักษ์พลังงาน

-   บริษัทฯ ได้ขยายจำนวนสถานีบริการจำหน่ายน้ำมันดีเซลสูตรบี 5 (Power D B5) เพิ่มขึ้นอีก
    505 สาขา ทำให้ ณ สิ้นปี 2550 มีสถานีบริการจำหน่ายน้ำมันดีเซลสูตรบี 5 (Power D B5)
    รวมทั้งสิ้น 710 สาขา

-   บริษัทฯ ได้ขยายจำนวนสถานีบริการจำหน่ายแก๊สโซฮอล์ 91 เพิ่มขึ้นอีก 253 สาขา ทำให้ ณ
    สิ้นปี 2550 มีสถานีบริการจำหน่ายแก๊สโซฮอล์ 91 รวมทั้งสิ้น 497 สาขา

-   บริษัทฯ ได้ยกเลิกการจำหน่ายน้ำมันเบนซิน 95 ทั้งหมด เมื่อวันที่ 1 ธันวาคม 2550

-   บริษัทฯ ได้ร่วมมือกับ บมจ.ปตท. ในการเปิดจำหน่ายก๊าซธรรมชาติ (NGV) ณ
    สถานีบริการน้ำมันของบริษัทฯ โดย ณ สิ้นปี 2550 มีสถานีบริการของบริษัทฯ
    ที่จำหน่ายก๊าซธรรมชาติรวมทั้งสิ้น 8 สาขา และในปี 2551 มีเป้าหมายในการขยายสาขา
    เพื่อให้บริการกับผู้ใช้รถเพิ่มขึ้นเป็น 20 สาขา

-   บริษัทฯ ได้มีการขยายตลาดส่งออกน้ำมันหล่อลื่นไปยังประเทศเพื่อนบ้านเพิ่มขึ้นได้แก่ พม่า ลาว
    และกัมพูชา

-   บริษัทฯ ได้ร่วมกับสันนิบาตสหกรณ์เปิดตัวผลิตภัณฑ์ “น้ำมันเครื่องบางจากโคออป”
    ซึ่งมีสัญลักษณ์เกลียวเชือกของสหกรณ์คู่กับตราบางจาก
    เป็นผลิตภัณฑ์น้ำมันหล่อลื่นเกรดพิเศษตามความต้องการของชุมชน
    และเพื่อให้ชุมชนสามารถซื้อน้ำมันหล่อลื่นได้ในราคาที่เหมาะสม ได้แก่
    บางจากโคออปเอ็กซ์ตร้า น้ำมันหล่อลื่นสำหรับเครื่องยนต์ดีเซลสำหรับงานหนัก
    บางจากโคออปดีเอ็กซ์ สำหรับเครื่องจักรกลการเกษตร และบางจากโคออป 4T
    สำหรับรถจักรยานยนต์ 4 จังหวะ

-   บริษัทฯ ได้มีการขยายร้านกาแฟ Inthanin เพิ่มขึ้นอีก15 สาขา ทั้งนี้ในปี 2550
    รวมมีจำนวนทั้งสิ้น 45 สาขา

-   บริษัทฯ ได้รับรางวัลคณะกรรมการแห่งปี – ดีเลิศ 2549 / 50 (Board of the Year
    for Exemplary Practices) เป็นปีที่ 2 ต่อเนื่อง
    จากสมาคมส่งเสริมสถาบันกรรมการบริษัทไทย (IOD)
    ด้วยการถูกประเมินว่าเป็นคณะกรรมการที่มีความหลากหลายของความรู้และประสบการณ์ในทางที่จะช่วยเสริมวิสัยทัศน์ได้เป็นอย่างดี
    คณะกรรมการของบริษัทให้ความสำคัญกับการเข้าร่วมประชุมคณะกรรมการ
    และดำเนินการประชุมอย่างมีประสิทธิภาพ กรรมการสามารถแสดงความคิดเห็นในเรื่องต่างๆ
    ได้อย่างเต็มที่ ทำให้เกิดบรรยากาศในการประชุมเชิงสร้างสรรค์
    นอกจากนั้นยังจัดให้มีการประเมินผลงานคณะกรรมการทั้งคณะ รายบุคคล และแบบไขว้
    พร้อมเปิดเผยผลการประเมินไว้อย่างชัดเจนและเป็นทางการ
    สามารถปฏิบัติหน้าที่ได้ตามหลักการกำกับดูแลกิจการอย่างดีเลิศ

-   บริษัทฯ ได้รับรางวัลรองชนะเลิศจากการประกวดผลงานตามปรัชญาของเศรษฐกิจพอเพียง
    ประเภทธุรกิจขนาดใหญ่ ภายใต้โครงการเฉลิมพระเกียรติ “80 พรรษา
    ปวงประชาเป็นสุขศานต์”
    ในฐานะบริษัทที่นำหลักปรัชญาเศรษฐกิจพอเพียงมาประยุกต์ใช้ในการประกอบธุรกิจจนประสบความสำเร็จอย่างเป็นรูปธรรม
    ซึ่งจัดขึ้นเนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550
    โดยสำนักงานคณะกรรมการพิเศษ เพื่อประสานงานโครงการอันเนื่องมาจากพระราชดำริ
    (สำนักงาน กปร.) เพื่อเผยแพร่พระปรีชาสามารถ และ
    พระมหากรุณาธิคุณในพระบาทสมเด็จพระเจ้าอยู่หัว ที่ได้พระราชทานความช่วยเหลือ
    และบรรเทาความทุกข์ยากของพสกนิกรชาวไทยมาตลอดระยะเวลาแห่งการทรงครองสิริราชสมบัติ

-   บริษัทฯ ได้รับรางวัล CNBC’s Corporate Social Responsibility Award 2008
    ในงานประกาศรางวัล CNBC’s Asia Business Leader Award (ABLA)
    ซึ่งจัดโดยสำนักข่าวCNBC (Consumer News and Business Channel)
    เป็นรางวัลที่มอบให้แก่ผู้นำองค์กร (ดร.อนุสรณ์ แสงนิ่มนวล กรรมการผู้จัดการใหญ่ บริษัท
    บางจากปิโตรเลียม จำกัด (มหาชน)) ในฐานะผู้นำองค์กรที่มีความโดดเด่นด้าน CSR

-   บริษัทฯ ได้เป็นบริษัทที่มีคุณภาพการจัดประชุมสามัญผู้ถือหุ้นอยู่ในระดับคะแนนร้อยละ 98.74
    โดยได้รับคะแนนเต็มในส่วนของการจัดงานในวันประชุม
    ในโครงการประเมินคุณภาพการจัดประชุมผู้ถือหุ้นสามัญ (Annual General Meeting-
    AGM) ประจำปี 2550 ซึ่งจัดโดยสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ร่วมกับสมาคมบริษัทจดทะเบียน และสมาคมส่งเสริมผู้ลงทุนไทย

-   ศูนย์วิเคราะห์และพัฒนาคุณภาพผลิตภัณฑ์ของบริษัทฯ ได้รับรองมาตรฐาน ISO 17025
    ขอบเขตการทดสอบผลิตภัณฑ์น้ำมันดีเซล ด้านคุณสมบัติจุดไหลเท ช่วง -15 ถึง 15
    องศาเซลเซียส และปริมาณกำมะถัน ช่วง 0.015 ถึง 0.050% Weight
    จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

-   บริษัทฯ ได้รับรางวัลประกาศนียบัตร องค์กรที่ให้ความสำคัญต่อสังคมและ/หรือสิ่งแวดล้อม
    (Commitment to Social and/or Environment Issues) และรางวัลประกาศนียบัตร
    องค์กรที่ให้ความสำคัญต่อการประหยัดพลังงาน (Commitment to Energy Saving)
    ในงาน “Thailand Corporate Excellence Awards” ครั้งที่ 6 ประจำปี 2550
    ซึ่งจัดโดยสมาคมการจัดการธุรกิจแห่งประเทศไทย (Thailand Management
    Association : TMA) ร่วมกับ สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย

-   บริษัทฯ ได้นำเครื่องมือบริหารจัดการความเสี่ยง ERM: Enterprise Wide Risk
    Management มาใช้ในระดับส่วนงานโดยการให้ความรู้และระดมความคิดเพื่อระบุ ประเมิน
    และจัดทำแผนจัดการความเสี่ยงที่จะมีผลกระทบต่อเป้าหมายของส่วนงาน

-   บริษัทฯ
    ได้นำหลักการกำกับดูแลกิจการที่ดีมาใช้เป็นหลักในการปฏิบัติงานประจำวันของพนักงานโดยได้พัฒนาระบบเทคโนโลยีสารสนเทศมาใช้ในงานบริหารงานเอกสาร
    งานจัดซื้อจัดจ้าง งานเบิกจ่ายค่าใช้จ่ายของพนักงาน และงานจัดการทรัพย์สิน
    ให้มีประสิทธิภาพสูงขึ้นและมีความโปร่งใสผ่านระบบ e-Workflow, e-Procurement ,
    e-Payment และ e-NPC ตามลำดับ

-   บริษัทฯ ได้ดำเนินการพัฒนาบุคลากรอย่างต่อเนื่อง
    ด้วยการใช้เทคโนโลยีสารสนเทศมาใช้ในการพัฒนาความรู้
    ความสามารถในการปฏิบัติงานตามแผนพัฒนารายบุคคลควบคู่ไปกับการสร้างบรรยากาศของการแลกเปลี่ยนความรู้
    ประสบการณ์ผ่านระบบ E-Learning และกิจกรรมต่างๆ เช่น IT Day, CG Day, SHEE
    (Safety Health Environment and Energy) Day
    รวมถึงผ่านรายการวิทยุเสียงตามสาย

-   บริษัทฯ
    ได้ปรับปรุงระบบการประเมินผลงานพนักงานให้มีความชัดเจนและอิงตามผลการปฏิบัติงานจริง
    (Performance Based Pay)
    และเน้นการสื่อสารระหว่างผู้บริหารและพนักงานในเรื่องของเป้าหมาย ทิศทาง
    ความก้าวหน้าของบริษัท รวมถึงการปรับปรุงสภาพแวดล้อมในการทำงานให้มีความปลอดภัย
    และถูกสุขลักษณะ เน้นการทำกิจกรรม 5 ส ทั่วทั้งองค์กร

ปี 2551

-   ตั้งแต่เดือนมีนาคม 2551 บริษัทฯ ผลิตและจำหน่ายน้ำมันดีเซล มาตรฐานยุโรป (EURO IV)
    ซึ่งช่วยให้เครื่องยนต์เผาไหม้สมบูรณ์มากขึ้น สะอาด และช่วยรักษาสิ่งแวดล้อม
    ได้ก่อนกำหนดการบังคับใช้ของภาครัฐ (1 มกราคม 2555) ซึ่งได้รับการสนับสนุน 24
    สตางค์/ลิตร

-   บริษัทฯ ได้ขยายตลาดส่งออกน้ำมันเตากำมะถันต่ำไปยังประเทศญี่ปุ่น
    เพิ่มเติมจากการส่งออกไปประเทศจีน
    เพื่อทดแทนความต้องการใช้น้ำมันเตาในภาคอุตสาหกรรม และการผลิตไฟฟ้าในประเทศที่ลดลง

-   บริษัทฯ ได้เน้นการปฏิบัติการให้เป็นไปตามระบบการจัดการสิ่งแวดล้อม ISO 14001
    อย่างเคร่งครัดต่อเนื่อง โดยบริษัทฯ ได้ดำเนินโครงการด้านการดูแลสิ่งแวดล้อมที่สำคัญๆ ดังนี้

  - โครงการเกี่ยวกับการลดปริมาณการใช้น้ำ : ด้วยการนำระบบ Reverse Osmosis
  มาใช้แทนระบบผลิต น้ำปราศจากแร่ธาตุ (Demineralization Plant)
  เดิมเพื่อปรับปรุงคุณภาพน้ำดิบ และติดตั้งระบบ Sensor
  ในห้องน้ำเพื่อลดการใช้น้ำตามอาคารต่างๆ

  - โครงการเกี่ยวกับคุณภาพอากาศและน้ำทิ้ง : ดำเนินการควบคุมดูแลคุณภาพอากาศ
  และน้ำทิ้งอย่าง ใกล้ชิด และอย่างเปิดเผย โปร่งใส ตรวจสอบได้
  ด้วยการติดตั้งสถานีตรวจวัดคุณภาพอากาศที่ โรงเรียนสมถวิล
  เพื่อเป็นการเฝ้าระวังและติดตามตรวจวัดคุณภาพอากาศในบริเวณชุมชนรอบโรงกลั่น
  และแสดงผลตรวจวิเคราะห์ที่ปล่อยออกสู่สาธารณะ
  ด้วยระบบออนไลน์เชื่อมต่อมายังป้ายที่ติดตั้งอยู่หน้า โรงกลั่น
  เพื่อให้ชุมชนได้มีส่วนร่วมในการตรวจสอบการดำเนินการด้านสิ่งแวดล้อมของบริษัทฯ

-   บริษัทฯ ได้ลงทุนก่อสร้างศูนย์ควบคุมภาวะฉุกเฉิน (Command Center) ขึ้น
    เป็นศูนย์กลางที่เชื่อมโยงระบบและข้อมูลจากการสังเกตการณ์ เพื่อให้สามารถสังเกตการณ์
    สั่งการและระงับเหตุฉุกเฉินภายในบริษัทฯ ได้อย่างมีประสิทธิภาพมากขึ้น

-   บริษัทฯ ได้ปรับปรุงคุณภาพบริการและภาพลักษณ์ของสถานีบริการให้มีความสะอาด ทันสมัย
    และตอบสนองต่อความต้องการของลูกค้ามากขึ้น อาทิเช่นโครงการ “เติมน้ำมันทันใจใน 3
    นาที” เป็นต้น ทำให้ในปีนี้มีสถานีบริการน้ำมันบางจากได้รับรางวัล “ปั๊มคุณภาพ ปลอดภัย
    น่าใช้บริการ” จากกรมธุรกิจพลังงาน กระทรวงพลังงาน มากเป็นอันดับ 2

-   บริษัทฯ ได้พัฒนาในส่วนของธุรกิจเสริมในสถานีบริการ (Non-Oil)
    โดยมีการขยายจำนวนร้านกาแฟ Inthanin เพิ่มขึ้นอีก 21 สาขา ทั้งนี้ในปี 2551
    รวมมีจำนวนทั้งสิ้น 66 สาขา สำหรับสถานีบริการน้ำมันที่จำหน่ายก๊าซธรรมชาติ (NGV) ณ
    สิ้นปี 2551 รวมมีจำนวน 15 แห่ง

-   บริษัทฯ ส่งเสริมการจำหน่ายพลังงานทดแทนอย่างต่อเนื่อง โดยเน้นการประชาสัมพันธ์
    และดำเนินโครงการ CRM (Customer Relationship Management)
    พร้อมกับการขยายจำนวนสถานีบริการออกไปทั่วประเทศ โดย ณ สิ้นปี 2551
    ที่จำหน่ายน้ำมันแก๊สโซฮอล์ 91, แก๊สโซฮอล์ E20, ดีเซลเพาเวอร์ดี บี5 ทั้งสิ้น 785, 100
    และ 1,009 แห่ง จากจำนวนสถานีบริการทั้งสิ้น 1,065 แห่ง

-   เมื่อวันที่ 2 กรกฎาคม 2551 บริษัทฯ ได้ทำการจัดหาเงินกู้ยืมใหม่ทดแทนเงินกู้เดิม
    (Refinance) โดยทำสัญญาเงินกู้กับธนาคารทั้งในและต่างประเทศ 6 แห่ง ได้แก่
    ธนาคารไทยพาณิชย์ ธนาคารกรุงศรีอยุธยา ธนาคารนครหลวงไทย ธนาคารทหารไทย
    ธนาคารเอบีเอ็น แอมโร และธนาคารมิซูโฮ คอร์ปอเรต โดยมีวงเงินรวม 23,734 ล้านบาท
    ประกอบด้วย วงเงินกู้ระยะยาว 16,500 ล้านบาท เพื่อจ่ายชำระคืนเงินกู้เดิม
    รวมทั้งเพื่อชำระค่าก่อสร้างในโครงการ PQI โครงการ EURO IV
    และโครงการด้านพลังงานอื่นๆ และวงเงินกู้ระยะสั้น 7,234 ล้านบาท
    เพื่อใช้เป็นเงินทุนหมุนเวียนในการดำเนินงานทั่วไป ทั้งนี้สอดคล้องกับนโยบายของบริษัทฯ
    ในการบริหารการเงิน โครงสร้างเงินทุน ตลอดจนการบริหารความเสี่ยงด้านการเงิน
    เพื่อเตรียมความพร้อมด้านสภาพคล่องรองรับการขยายธุรกิจ
    เพื่อเพิ่มความสามารถการแข่งขันในอนาคต รวมถึงจัดการด้านความเสี่ยงด้านอัตราแลกเปลี่ยน
    เสถียรภาพของค่าใช้จ่ายดอกเบี้ย และต้นทุนการเงิน
    เพื่อรองรับความผันผวนจากปัจจัยภายนอก

-   เมื่อวันที่ 28 พฤศจิกายน 2551 ที่ประชุมคณะกรรมการบริษัท ได้มีมติอนุมัติให้บริษัทฯ
    เสนอขายตั๋วเงินระยะสั้น อายุไม่เกิน 270 วัน ระยะเวลาไม่เกิน 3 ปี
    โดยวงเงินที่เสนอขาย ณ ขณะใดขณะหนึ่งไม่เกิน 3,000 ล้านบาท โดยในเดือนธันวาคม
    2551 บริษัทฯ ได้เสนอขายตั๋วแลกเงินอายุ 6 เดือน แก่สถาบันการเงิน จำนวน 300
    ล้านบาท อัตราแลกเปลี่ยนร้อยละ 4.20 ต่อปี ตั๋วครบกำหนดวันที่ 25 มิถุนายน 2552 อีกทั้ง
    ได้มีมติเห็นชอบให้ปรับเปลี่ยนวิสัยทัศน์ใหม่ให้มีความกระชับง่ายแก่การจดจำ
    โดยแยกในส่วนของภารกิจออกจากวิสัยทัศน์โดย ให้มี Statement of Vision
    ในการสื่อสารอธิบายความหมายของวิสัยทัศน์ให้กับผู้ที่เกี่ยวข้องเข้าใจ รวมทั้งกำหนดค่านิยม
    (Value) ให้พนักงานยึดถือและปฏิบัติตาม เพื่อให้บรรลุวิสัยทัศน์ ดังนี้

วิสัยทัศน์ : " Greenergy Excellence ” หรือ “
มุ่งสร้างสรรค์ธุรกิจพลังงานอย่างเป็นมิตรต่อสิ่งแวดล้อม เพื่อการพัฒนาอย่างยั่งยืน "

Statement of Vision : " ขับเคลื่อนธุรกิจพลังงานและธุรกิจต่อเนื่อง
โดยมุ่งเน้นการผลิตและการตลาดที่ เป็นมิตรต่อสิ่งแวดล้อม
และเป็นประโยชน์ต่อสังคมเพื่อสร้างความมั่นคง เติบโต แก่องค์กร "

พันธกิจ • ต่อผู้ถือหุ้น/คู่ค้า/ลูกค้า/เจ้าหนี้ :
ดำเนินธุรกิจที่สร้างผลตอบแทนเติบโตต่อเนื่องและเป็นธรรม

• ต่อสังคม/ชุมชน/สิ่งแวดล้อม : มีวัฒนธรรมการดำเนินธุรกิจที่รับผิดชอบต่อสิ่งแวดล้อมและสังคม

• ต่อพนักงาน : พัฒนาบุคลากรให้เป็นมืออาชีพ

ค่านิยม B eyond Expectation มุ่งความเป็นเลิศ

C ontinuing Development สร้างสรรค์ไม่หยุดนิ่ง P ursuing Sustainability
คำนึงถึงความยั่งยืน

-   บริษัทฯ ได้มีการพัฒนาธุรกิจใหม่ด้านพลังงานทดแทน โดยร่วมทุนกับ บริษัท ยูนิเวอร์แซล
    แอดซอร์บเบ้นท์ แอนด์ เคมิคัสส์ จำกัด (UAC) จัดตั้งบริษัท บางจากไบโอฟูเอล จำกัด ขึ้น
    เพื่อดำเนินโครงการผลิตไบโอดีเซลป้อนเป็นวัตถุดิบให้กับตลาดบางจาก
    ในบริเวณติดกับคลังน้ำมันบางจาก อำเภอบางปะอิน จังหวัดพระนครศรีอยุธยา
    ซึ่งเป็นทำเลที่เหมาะสมเนื่องจากใกล้คลังน้ำมัน ท่อส่ง
    และอยู่ในพื้นที่ภาคกลางที่มีการใช้น้ำมันดีเซลมากถึงร้อยละ 70 ของการใช้ทั้งประเทศ
    ทำให้ประหยัดค่าขนส่ง โดยโรงงานมีกำลังการผลิตเฉลี่ย 300,000 ลิตรต่อวัน
    ใช้น้ำมันปาล์มดิบเป็นวัตถุดิบหลักในการผลิต โดยได้เริ่มก่อสร้างในเดือนเมษายน 2551
    และคาดว่าจะแล้วเสร็จ เริ่มดำเนินการผลิตได้ในปี 2552

-   บริษัทฯ เข้าร่วมถือหุ้นในบริษัท เหมืองแร่โปแตชอาเซียน จำกัด (มหาชน)
    โดยได้มีการซื้อหลักทรัพย์จำนวน 765,000 หุ้น คิดเป็นสัดส่วนการถือหุ้นอยู่ร้อยละ 6.56
    จากการจากการเปิดประมูลหลักทรัพย์ของธนาคารทหารไทยเมื่อวันที่ 30 กรกฎาคม – 8
    สิงหาคม ซึ่งบริษัท เหมืองแร่โปแตซอาเซียน จำกัด
    นี้เป็นโครงการที่เกิดขึ้นจากความร่วมมือของกลุ่มประเทศอาเซียนที่ต้องการนำทรัพยากรธรรมชาติของแต่ละประเทศมาใช้
    เพื่อให้เกิดประโยชน์สุงสุดต่อประเทศในกลุ่มสมาชิก
    โดยขณะนี้อยู่ในระหว่างการพัฒนาโครงการประกอบการเหมืองโปแตซ ที่จังหวัดชัยภูมิ
    ให้สามารถดำเนินการเชิงพาณิชย์ได้

-   บริษัทฯ ได้จัดทำงบประมาณในรูปแบบ Activity Based Budgeting (ABB)
    ที่ให้ความสำคัญกับการกำหนด พันธกิจ (Mission) ขององค์กร วิสัยทัศน์ (Vision)
    ของผู้บริหาร กำหนดวัตถุประสงค์เชิงกลยุทธ์ (Strategic Objectives) เป้าหมาย
    (Goals) แผนงาน /โครงการ/ กิจกรรม (Initiatives) อย่างเป็นระบบ
    มีการติดตามและประเมินผลอย่างสม่ำเสมอ เพื่อวัดผลสำเร็จของงาน
    อีกทั้งเป็นระบบที่เชื่อมโยงการบริหารจัดการทรัพยากร การเงิน และพัสดุ
    ที่สะท้อนให้เห็นถึงผลสำเร็จของงานหรือพันธกิจต่างๆ ขององค์กร

-   บริษัทฯ ได้เริ่มนำเกณฑ์รางวัลคุณภาพแห่งชาติ Thailand Quality Award (TQA)
    มาใช้เป็นแนวทางในวิเคราะห์และตรวจสอบกระบวนการทำงาน
    เพื่อปรับปรุงกระบวนการให้มีประสิทธิภาพยิ่งขึ้นเป็นที่ยอมรับในระดับสากล
    โดยเน้นการนำหลักพื้นฐาน PDCA มาใช้ในการกระบวนการทำงานต่างๆ ทั่วทั้งองค์กร

-   บริษัทฯ
    ได้ให้ความสำคัญในการนำเทคโนโลยีสารสนเทศมาช่วยเพิ่มประสิทธิภาพและความโปร่งใสของระบบงานต่างๆ
    เพิ่มขึ้น เช่น ระบบการอนุมัติและเบิกจ่ายสำหรับพนักงานและคู่ค้า ได้แก่ e-Payment,
    e-Benefit, e-vendor, ระบบ Cash Management ทั้งการรับและจ่ายเงิน ได้แก่
    Direct Debit และระบบ Outsource Cheque, e-Legal System
    เพื่อบริหารฐานข้อมูลและความรู้ด้านกฎหมาย และระบบการระบุลักษณะด้วยคลื่นความถี่วิทยุ
    Radio Frequency Identification เพื่อตรวจสอบควบคุมการเข้าออกพื้นที่ในโรงกลั่น
    และสำนักงาน

-   บริษัทฯ ได้พัฒนาการบันทึกค่าใช้จ่ายด้านสิ่งแวดล้อมให้เข้ากับระบบการบันทึกบัญชีของบริษัทฯ
    เพื่อให้สามารถรวบรวมข้อมูลได้ถูกต้องและรวดเร็วขึ้น
    นำไปสู่การเพิ่มประสิทธิภาพในการบริหารจัดการด้านสิ่งแวดล้อมที่ดีขึ้น

    -   บริษัทฯ ได้รับรางวัลจากงาน SET Awards 2008 ซึ่งตลาดหลักทรัพย์แห่งประเทศไทย
        และวารสารการเงินได้ร่วมกันจัดขึ้น เพื่อประกาศเกียรติคุณและยกย่อง บริษัทจดทะเบียน
        บริษัทหลักทรัพย์ และบริษัทหลักทรัพย์จัดการกองทุนที่มีความยอดเยี่ยม
        ด้านผลการดำเนินงานและการบริหารจัดการ
        รวมทั้งบริษัทจดทะเบียนที่มีการกำกับดูแลกิจการที่ดี
        และมีการดำเนินธุรกิจด้วยความรับผิดชอบต่อผู้มีส่วนเกี่ยวข้องทุกฝ่าย
        สังคมและสิ่งแวดล้อม รวมถึงผู้บริหารบริษัทจดทะเบียน
        ที่มีความโดดเด่นในด้านการบริหารงาน ซึ่งบริษัทฯ ได้รับ 3 รางวัล ดังนี้

- รางวัลรายงานบรรษัทภิบาลดีเด่น (Top Corporate Governance Report Awards)

ในฐานะบริษัทจดทะเบียนที่มีความโดดเด่นด้านรายงานการปฏิบัติตามหลักการกำกับดูแลกิจการที่ดี
สำหรับบริษัทจดทะเบียน ซึ่งบริษัทฯ ได้รับติดต่อกันเป็นปีที่ 3

- รางวัลบริษัทจดทะเบียนดีเด่นด้าน CSR (Corporate Social Responsibilities
Awards) ในฐานะบริษัทจดทะเบียนที่มีความโดดเด่นในการดำเนินธุรกิจอย่างรับผิดชอบต่อสังคม
และสิ่งแวดล้อม ซึ่งบริษัทฯ ได้รับติดต่อกันเป็นปีที่ 2

- รางวัลบริษัทจดทะเบียนดีเด่นด้านนักลงทุนสัมพันธ์ (IR Excellence Awards)

ในฐานะบริษัทจดทะเบียนที่มีความโดดเด่นด้านการดำเนินกิจกรรมนักลงทุนสัมพันธ์ ซึ่งให้ ความสำคัญ
ต่อการมีส่วนร่วมของทั้งองค์กรในการดำเนินกิจกรรมสำหรับนักลงทุนและผู้ถือหุ้น

-   บริษัทฯ
    ได้รับโล่และประกาศเกียรติบัตรรับรองการปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม
    (Corporate Social Responsibility, Department of Industrial Works :
    CSR-DIW) ในฐานะองค์กรที่มีผลการปฏิบัติด้านความรับผิดชอบต่อสังคม
    ผ่านเกณฑ์การปฏิบัติตามประกาศกรมโรงงานอุตสาหกรรม
    จากโครงการส่งเสริมการแสดงความรับผิดชอบของโรงงานอุตสาหกรรมต่อสังคม
    (Corporate Social Responsibility, Department of Industrial Works:
    CSR-DIW) ซึ่งจัดโดยสถาบันรับรองมาตรฐานไอเอสโอ และกรมโรงงานอุตสาหกรรม

-   บริษัทฯ ได้รับรางวัล “ สถานประกอบกิจการดีเด่นด้านความปลอดภัย อาชีวอนามัย
    และสภาพแวดล้อมในการทำงานระดับประเทศ ”
    ในงานสัปดาห์ความปลอดภัยในการทำงานแห่งชาติ ครั้งที่ 22 ปี 2551
    ซึ่งจัดโดยกรมสวัสดิการและคุ้มครองแรงงาน กระทรวงแรงงาน

-   บริษัทฯ ได้รับโล่ประกาศเกียรติคุณ องค์กรที่ร่วมรณรงค์เรื่องสิ่งแวดล้อม
    ในงานวันสิ่งแวดล้อมโลก ประจำปี 2551
    ในฐานะเป็นองค์กรที่มีผลงานในการรณรงค์ด้านสิ่งแวดล้อมอย่างต่อเนื่อง เพื่อเป็นตัวอย่างที่ดี
    และผลักดันให้ประชาชนทั่วไปตระหนักถึงความสำคัญในการร่วมรักษาสิ่งแวดล้อมให้คงอยู่ต่อไป
    ซึ่งจัดโดยสำนักสิ่งแวดล้อม และกรุงเทพมหานคร

-   บริษัทฯ ได้รับตราสัญลักษณ์ “ห้องปฏิบัติการวิเคราะห์ที่ดีของกรมโรงงานอุตสาหกรรม (Good
    Lab Practice / Department of Industrial Work : GLP/DIW)
    และห้องปฏิบัติการวิเคราะห์ที่ได้พัฒนาห้องปฏิบัติการสู่ระบบ ISO/IEC 17025”
    จากสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม

-   บริษัทฯ ได้รับการรับรองระบบมาตรฐาน ISO/TS 16949 : 2002
    ซึ่งเป็นมาตรฐานทางเทคนิค (Technical Specification : TS)
    ของระบบจัดการคุณภาพสากลในอุตสาหกรรมยานยนต์เป็นรายแรกในประเทศไทย จาก บริษัท
    ยูไนเต็ด รีจิสตร้า ออฟ ซิสเท็มส์ (ประเทศไทย) จำกัด (URS)

-   บริษัทฯ ได้ดำเนินการพัฒนาบุคลากรเป็นไปอย่างมีระบบ ได้มีการจัดทำแผนพัฒนารายบุคคล
    (Individual Development Plan) ขึ้นให้เหมาะสมกับผลการประเมินทั้งในด้าน Core
    Competency และ Functional Competency ของพนักงานแต่ละคน
    รวมถึงยังได้เชื่อมโยง Career Path ของพนักงานเข้ากับแผนการโยกย้ายงาน (Rotation
    Plan) เพื่อให้การพัฒนาความรู้ความสามารถของพนักงาน เป็นไปอย่างมีประสิทธิภาพ
    รองรับกับการพัฒนาขององค์กร รวมทั้งการคัดเลือกพนักงานที่มีศักยภาพ
    และความสามารถสูงเข้าในระบบ Talent Management
    เพื่อให้สามารถบริหารทรัพยากรบุคคลได้อย่างมีประสิทธิภาพ

  3.2 ภาพรวมการประกอบธุรกิจของบริษัทฯ บริษัทย่อย และบริษัทที่เกี่ยวข้อง

บริษัทฯ มีบริษัทย่อย 2 แห่ง ได้แก่ บริษัท บางจากกรีนเนท จำกัด และ บริษัท บางจากไบโอฟูเอล
จำกัด โดยมีบริษัทเกี่ยวข้องอีก 2 แห่ง คือ บริษัท ขนส่งน้ำมันทางท่อ จำกัด และ บริษัท
เหมืองแร่โปแตชอาเซียน จำกัด ดังแสดงในแผนภูมิการถือหุ้นต่อไปนี้

หมายเหตุ : ข้อมูล ณ วันที่ 31 ธันวาคม 2551

บริษัทย่อย

บริษัท บางจากกรีนเนท จำกัด

บริษัท บางจากกรีนเนท จำกัด มีทุนจดทะเบียน 1 ล้านบาท โดยบริษัทฯ ถือหุ้นอยู่ร้อยละ 49
จัดตั้งขึ้นเพื่อประกอบธุรกิจเกี่ยวกับการบริหารสถานีบริการน้ำมัน
และบริหารกิจการการจำหน่ายสินค้าอุปโภคบริโภคอื่นๆ ในร้านค้าเลมอนกรีน และร้านใบจาก
รวมทั้งเป็นผู้ดำเนินการให้บริการอื่นๆ เช่น ศูนย์บำรุงรักษาเปลี่ยนถ่ายน้ำมันหล่อลื่น ร้านอาหาร
และเครื่องดื่ม เพื่อรองรับการขยายตัวอย่างต่อเนื่องในด้านธุรกิจค้าปลีกของบริษัทฯ

บริษัท บางจากไบโอฟูเอล จำกัด

บริษัท บางจากไบโอฟูเอล จำกัด มีทุนจดทะเบียน 281.50 ล้านบาท ชำระแล้ว 112.60 ล้านบาท
บริษัทฯ ถือหุ้นอยู่ร้อยละ 70 จัดตั้งขึ้นเพื่อพัฒนาและผลิตพลังงานทดแทนภายในประเทศ
โดยเริ่มจากโรงงานผลิตไบโอดีเซล ซึ่งใช้น้ำมันปาล์มดิบเป็นวัตถุดิบหลัก มีกำลังการผลิต 300,000
ลิตรต่อวัน ตั้งอยู่บนพื้นที่อำเภอบางปะอิน จังหวัดพระนครศรีอยุธยา
โดยปัจจุบันอยู่ระหว่างการก่อสร้าง คาดว่าจะแล้วเสร็จเริ่มดำเนินการได้ในปี 2552

บริษัทที่เกี่ยวข้อง

บริษัท ขนส่งน้ำมันทางท่อ จำกัด

บริษัท ขนส่งน้ำมันทางท่อ จำกัด (FPT) มีทุนจดทะเบียน 1,592 ล้านบาท โดยบริษัทฯ
ถือหุ้นอยู่ร้อยละ 11.4
จัดตั้งขึ้นเพื่อดำเนินกิจการบริการจัดส่งน้ำมันเชื้อเพลิงด้วยระบบท่อส่งน้ำมันใต้พื้นดิน
ซึ่งท่อขนส่งน้ำมันเป็นชนิดที่สามารถส่งน้ำมันได้หลายชนิด (Multi Product Pipeline)
ในคราวเดียวกัน โดยมีจุดเริ่มต้นของท่อที่โรงกลั่นน้ำมันบางจาก
เดินท่อเลียบแนวพื้นที่ทางรถไฟไปยังคลังน้ำมันบริเวณช่องนนทรี
ต่อไปยังคลังน้ำมันที่สนามบินดอนเมือง และไปสิ้นสุดที่คลังน้ำมันที่อำเภอบางปะอินของบริษัทฯ
และบริษัท ขนส่งน้ำมันทางท่อ จำกัด ต่อมาในปี พ.ศ.2548
ได้มีการเชื่อมต่อแนวท่อบริเวณมักกะสันไปยังสนามบินสุวรรณภูมิ เพื่อส่งน้ำมันอากาศยานโดย บริษัท
เจพี - วัน แอสเซ็ท จำกัด

บริษัท เหมืองแร่โปแตชอาเซียน จำกัด

บริษัท เหมืองแร่โปแตชอาเซียน จำกัด มีทุนจดทะเบียน 2,227 ล้านบาท และชำระแล้ว 1,166
ล้านบาท จัดตั้งขึ้นเพื่อดำเนินโครงการสำรวจและผลิตแร่โปแตซ บริเวณอำเภอบำเหน็จณรงค์
จังหวัดชัยภูมิ ก่อนที่จะนำมาผลิตและจำหน่ายเป็นปุ๋ยโปแตสเซียมคลอไรด์
โดยเป็นโครงการที่เกิดขึ้นจากความร่วมมือของกลุ่มประเทศอาเซียนที่ต้องการนำทรัพยากรธรรมชาติของแต่ละประเทศมาใช้
เพื่อให้เกิดประโยชน์สุงสุดต่อประเทศในกลุ่มสมาชิก ซึ่งปัจจุบันบริษัทฯ ได้เข้าร่วมถือหุ้นอยู่ร้อยละ
6.6

3.3 โครงสร้างรายได้

ในปี 2551 รายได้ตามงบการเงินรวมของบริษัทฯ และบริษัทย่อยมีจำนวนรวม 129,293 ล้านบาท
ประกอบด้วยรายได้จากบริษัท บางจากฯ จำนวน 128,321 ล้านบาท
และรายได้จากบริษัทย่อย^(1/) ได้แก่ บริษัท บางจากกรีนเนท (บริษัทฯ มีสัดส่วนการถือหุ้นร้อยละ
49) จำนวน 18,252 ล้านบาท ในรายได้ดังกล่าวเป็นรายการระหว่างกันจำนวน 17,280
ล้านบาท ซึ่งส่วนใหญ่เป็นรายการจำหน่ายน้ำมันสำเร็จรูปจากบริษัทฯ ให้แก่ บริษัท บางจากกรีนเนท
โดยโครงสร้างรายได้แบ่งตามประเภทผลิตภัณฑ์ และบริการของบริษัทฯ และบริษัทย่อยในปี
2549-2551จำแนกได้ดังนี้

+------------+-------------+------+------+------+-----+------+------+
| ผล         | ดำเนินการโดย | ปี    |      | ปี    |     | ปี    |      |
| ิตภัณฑ์/บริการ |             | 2551 |      | 2550 |     | 2549 |      |
|            |             |      |      |      |     | (ปร  |      |
|            |             |      |      |      |     | ับปรุง |      |
|            |             |      |      |      |     | ใหม่) |      |
+------------+-------------+------+------+------+-----+------+------+
|            |             | ร    | ร    | ร    | ร้อ  | ร    | ร    |
|            |             | ายได้ | ้อยละ | ายได้ | ยละ | ายได้ | ้อยละ |
|            |             |      |      |      |     |      |      |
|            |             | (ล้าน |      | (ล้าน |     | (ล้าน |      |
|            |             | บาท) |      | บาท) |     | บาท) |      |
+------------+-------------+------+------+------+-----+------+------+
| น้ำมัน^(2/)  | บริษัทฯ       | 128  | 99.4 | 94   | 9   | 93   | 98.3 |
|            | และบริษัทย่อย  | ,491 |      | ,489 | 9.0 | ,780 |      |
+------------+-------------+------+------+------+-----+------+------+
| สินค้า       | บริษัทย่อย     | 551  | 0.4  | 490  | 0.5 | 490  | 0.5  |
| อุปโภคบริโภค |             |      |      |      |     |      |      |
+------------+-------------+------+------+------+-----+------+------+
| อื่นๆ^(3/)   | บริษัทฯ       | 251  | 0.2  | 464  | 0.5 | 1    | 1.2  |
|            | และบริษัทย่อย  |      |      |      |     | ,105 |      |
+------------+-------------+------+------+------+-----+------+------+
| รวม        |             | 129  | 1    | 95   | 10  | 95   | 1    |
|            |             | ,293 | 00.0 | ,443 | 0.0 | ,375 | 00.0 |
+------------+-------------+------+------+------+-----+------+------+

หมายเหตุ 1/ บริษัทฯ มีบริษัทย่อยอีก 1 แห่ง คือบริษัท บางจากไบโอฟูเอล จำกัด
(มีสัดส่วนการถือหุ้นร้อยละ 70) ยังอยู่ในระหว่างการก่อสร้างโรงงาน
จึงยังไม่มีรายได้จากการจำหน่ายผลิตภัณฑ์ คงมีแต่ดอกเบี้ยรับจำนวน 0.22 ล้านบาท
แสดงรวมอยู่ในรายได้อื่นๆ

  2/ รายได้จากการจำหน่ายน้ำมันในประเทศปี 2551 2550 และ 2549 มีสัดส่วนร้อยละ 78.4
  82.6 และ 96.5 ตามลำดับ

  3/ รายได้อื่นๆ ได้แก่ ดอกเบี้ยรับ กำไรจากสัญญาซื้อขายน้ำมันล่วงหน้า
  กำไรจากอัตราแลกเปลี่ยน การปรับปรุงผลขาดทุนจากการด้อยค่าทรัพย์สิน
  กำไรจากการขายทรัพย์สิน ฯลฯ

  3.4 แผนธุรกิจ

เมื่อการก่อสร้างโครงการปรับปรุงคุณภาพน้ำมัน (Product Quality Improvement Project:
PQI) แล้วเสร็จ และเริ่มดำเนินการผลิต บริษัทฯ มีระบบการกลั่นเป็นชนิด Complex Refinery
ที่สามารถผลิตน้ำมันเบนซินและดีเซลที่มีมูลค่าสูงได้ในสัดส่วนที่เพิ่มขึ้น
และสามารถใช้กำลังกลั่นได้มากขึ้น ส่งผลให้บริษัทฯ มีผลประกอบการ
และมีความแข็งแรงทางการเงินที่ดีขึ้น บริษัทฯ มีแผนที่จะลงทุนปรับปรุงประสิทธิภาพการผลิต
การใช้พลังงาน
รวมทั้งปรับปรุงยกระดับมาตรฐานการจัดการด้านสิ่งแวดล้อมให้ทัดเทียมโรงกลั่นชั้นนำทั่วไป
และศึกษาความเป็นไปได้ในการปรับปรุงคุณภาพผลิตภัณฑ์ตามมาตรฐานใหม่ๆ ต่อไป

นอกจากนั้น บริษัทฯ มีแผนที่จะขยายธุรกิจไปสู่อุตสาหกรรมพลังงานทดแทน
และธุรกิจที่เกี่ยวกับการพัฒนาทรัพยากรธรรมชาติด้วยเทคโนโลยีสะอาด รวมถึงธุรกิจใหม่ๆ
ทั้งที่เกี่ยวเนื่อง และไม่เกี่ยวเนื่องกับธุรกิจปัจจุบันเพื่อเพิ่มมูลค่ากิจการ
และกระจายความเสี่ยงของรายได้บริษัทฯ ในอนาคตอีกด้วย
โดยยังคงแนวทางการพัฒนาธุรกิจอย่างยั่งยืน พร้อมกับการมีส่วนร่วมพัฒนาสังคมและสิ่งแวดล้อม

และเพื่อเป็นการรองรับแผนการพัฒนาธุรกิจในอนาคต บริษัทฯ
จึงต้องมุ่งเน้นการพัฒนาองค์กรทั้งในด้านบุคลากรให้มีความรู้
ความสามารถรองรับการเปลี่ยนแปลงทางธุรกิจ และปลูกฝังความมีคุณธรรม เป็นประโยชน์ต่อผู้อื่น
รวมทั้งการพัฒนาระบบ และกระบวนการทำงานให้มีประสิทธิภาพ มีความโปร่งใส
แข่งขันได้ในระดับสากล ดังนี้

1. ธุรกิจการกลั่น

-   เมื่อโครงการ PQI เริ่มดำเนินการผลิต บริษัทฯ
    มีแผนที่จะดำเนินการพัฒนาปรับปรุงประสิทธิภาพของโรงกลั่นให้ดียิ่งขึ้น
    โดยจะเข้าร่วมโปรแกรมประเมินผลปฏิบัติการเทียบกับโรงกลั่นอื่นๆ (Benchmarking)
    เพื่อนำผลมาพัฒนาปรับปรุงการบริหารจัดการ ลงทุนปรับปรุงหรือปรับเปลี่ยนอุปกรณ์การผลิต
    ให้ทัดเทียมกับโรงกลั่นอื่นๆ ในระดับสากล

-   บริษัทฯ ยังคงมุ่งเน้นการพัฒนาการจัดการด้านสิ่งแวดล้อมอย่างต่อเนื่อง โดยมีแผนที่จะลงทุนนำ
    Clean Technology มาใช้ในการบริหารจัดการคุณภาพอากาศ น้ำทิ้ง
    ซึ่งปัจจุบันโรงกลั่นน้ำมันของบริษัทฯ ใช้ก๊าซเชื้อเพลิงที่แทบไม่มีกำมะถันอยู่เลย
    ร่วมกับน้ำมันเตากำมะถันต่ำพิเศษ ในอนาคตจะเปลี่ยนไปใช้ก๊าซธรรมชาติ
    ซึ่งนอกจากไม่มีกำมะถันแล้วยังเผาไหม้ได้สมบูรณ์กว่า เป็นผลให้
    ลดการปล่อยก๊าซเรือนกระจกรวมด้วย
    รวมถึงศึกษาการลดปริมาณก๊าซคาร์บอนไดออกไซด์จากกระบวนการผลิตให้เหลือน้อยที่สุด
    และเป็นมิตรต่อสิ่งแวดล้อมมากที่สุด

-   จากมาตรฐานข้อกำหนดคุณภาพและลักษณะของน้ำมันเชื้อเพลิงตามมาตรฐาน EURO IV
    ที่กรมธุรกิจพลังงานกำหนดให้มีผลบังคับใช้วันที่ 1 มกราคม 2555 นั้น บริษัทฯ
    ได้ดำเนินการศึกษาการปรับปรุงหน่วยผลิตน้ำมันเบนซินให้เป็นไปตามมาตรฐานดังกล่าว

2. ธุรกิจการตลาด

-   ยกระดับมาตรฐานสถานีบริการและการบริการ ให้ลูกค้ามีความพึงพอใจใน 3 ลำดับแรก
    ของบริษัทค้าปลีกน้ำมันในประเทศ (Top 3 Brand of Choice)
    โดยพัฒนางานบริการสู่ระดับ Top – Class และสื่อสารสร้าง Awareness Brand
    บางจากอย่างต่อเนื่อง

-   รักษาการเป็นผู้นำพลังงานทดแทนอย่างต่อเนื่อง โดยบริษัทฯ
    จะเน้นการขยายจำนวนสถานีบริการจำหน่ายแก๊สโซฮอล์ E20 และ E85
    ให้ครอบคลุมพื้นที่มากขึ้น เพื่อรองรับกับความต้องการ
    และตามปริมาณที่เพิ่มขึ้นของจำนวนรถยนต์ที่จะเพิ่มขึ้นในอนาคต
    เพื่อเป็นอีกหนึ่งทางเลือกให้แก่ผู้บริโภค
    สอดคล้องกับนโยบายและมาตรการการส่งเสริมพลังงานทดแทนของภาครัฐ
    เพื่อประโยชน์ต่อความมั่นคงด้านพลังงานและเศรษฐกิจของประเทศ

-   พัฒนาภาพลักษณ์สถานีบริการ โดยเน้นการปรับปรุงภาพลักษณ์ / การบริการ
    พัฒนาน้ำมันคุณภาพสะอาด มาตรฐานสูง นอกจากนี้ บริษัทฯ มีแผนที่จะเพิ่มจำนวน
    และพัฒนาปั๊มชุมชน เพื่อรองรับการบริโภคของลูกค้าที่เพิ่มขึ้น
    และเป็นประโยชน์ต่อชุมชนสหกรณ์ท้องถิ่น รวมถึงเพิ่มจำนวนสถานีบริการในทำเลที่มีศักยภาพ
    เพื่อรองรับการจำหน่ายน้ำมันดีเซลและน้ำมันเบนซินที่เพิ่มขึ้นจากโครงการ PQI

-   เพิ่มช่องทางการจำหน่ายน้ำมัน โดยการขยายตลาดส่งออกน้ำมันสำเร็จรูป
    และน้ำมันหล่อลื่นไปยังประเทศเพื่อนบ้าน
    โดยเน้นผลิตภัณฑ์ที่มีส่วนผสมของเชื้อเพลิงชีวภาพเอทานอล และไบโอดีเซล
    สอดคล้องกับศักยภาพของบริษัทฯ และความต้องการด้านเชื้อเพลิงชีวภาพของตลาดในภูมิภาคนี้

-   พัฒนาธุรกิจเสริมที่มีมูลค่าเพิ่มสูง โดยปรับปรุงภาพลักษณ์ สินค้า และบริการ ของร้านสะดวกซื้อ
    เพื่อให้เป็นที่นิยม และหาพันธมิตรที่มีความเชี่ยวชาญร่วมดำเนินธุรกิจเสริมอื่นๆ เช่น
    ศูนย์เปลี่ยนถ่ายน้ำมันเครื่อง ร้านอาหารและเครื่องดื่ม รวมทั้งการขยายการจำหน่ายก๊าซ NGV
    ในสถานีบริการน้ำมันให้มากขึ้น

  3. ด้านบัญชีและการเงิน

-   ปรับปรุงโครงสร้างเงินทุนของบริษัทฯ ให้มีความคล่องตัวในการระดมทุนในอนาคต
    และให้สามารถรองรับการเปลี่ยนแปลงของสภาพแวดล้อมทางการเงินได้ดียิ่งขึ้น

-   ปรับปรุงระบบการดำเนินงานของงานบัญชีและงานการเงิน โดยนำระบบอิเล็คโทรนิคมาใช้
    เช่น ระบบรับจ่ายเงิน ระบบตรวจสอบทรัพย์สิน ระบบจัดซื้อจัดจ้าง
    และระบบจัดการงบประมาณ

-   ผลักดัน Rating ของบริษัทฯ เพื่อความคล่องตัวในการระดมทุนผ่านตราสารทางการเงินต่างๆ
    และกระจายแหล่งที่มาของเงินทุนจากแหล่งต่างๆ เพื่อสร้างทางเลือก
    และรักษาความสามารถในการเข้าถึงแหล่งที่มาของเงินทุนนั้นๆ

-   สร้างความสัมพันธ์เชิงเครดิตกับธนาคารต่างๆ ทั้งในประเทศและต่างประเทศเพิ่มเติม
    เพื่อแก้ปัญหาการกระจุกตัวเรื่องแหล่งเงินกู้

4. การพัฒนาองค์กร

-   สร้างให้บริษัทฯ เป็นองค์กรแห่งการเรียนรู้ (Learning Organization)
    โดยหลังจากที่ได้มีการกำหนดและประเมินความรู้ความสามารถ (Competency) ของพนักงาน
    รวมถึงการจัดทำแผนพัฒนาบุคคล (Individual Development Plan)
    เพื่อพัฒนาพนักงานให้มีความรู้ความสามารถตามที่กำหนดแล้ว บริษัทฯ
    จะมุ่งสร้างระบบการจัดการองค์ความรู้ (Knowledge Management) โดยนำระบบ IT
    เข้ามาช่วยเช่น E-Library, E-Learning เพื่อส่งเสริมและสนับสนุนให้พนักงานมีความใฝ่รู้
    ศึกษาด้วยตนเอง รวมถึงการแบ่งปันความรู้ประสบการณ์ระหว่างพนักงานด้วยกันเอง

-   พัฒนาระบบและกระบวนการทำงานให้มีประสิทธิภาพ โปร่งใส แข่งขันได้ในระดับสากล
    เพื่อเป็นองค์กรที่เป็นเลิศ โดยนำหลักการบริหารจัดการตามเกณฑ์รางวัลคุณภาพแห่งชาติ
    (Thailand Quality Award) มาเป็นแนวทาง

-   บริษัทฯ ให้ความสำคัญในเรื่องการกำกับกิจการที่ดี และปฏิบัติตามแนวทางของตลาดหลักทรัพย์
    แห่งประเทศไทย จากการประมวลหลักการปฏิบัติ
    และข้อกำหนดเกี่ยวกับจริยธรรมในการดำเนินธุรกิจและการทำงาน
    เพื่อให้ผู้บริหารและพนักงานทุกคนได้ถือปฏิบัติ
    และมุ่งสร้างจิตสำนึกให้พนักงานนำหลักการกำกับดูแลกิจการที่ดีไปใช้เป็นหลักในการทำงานประจำวัน
    รวมถึงการขยายผลการบริหารความเสี่ยงของทั้งองค์กรซึ่งเป็นเครื่องมือในการบริหารจัดการให้บรรลุวัตถุประสงค์ขององค์กร
    และผลสำเร็จของการดำเนินงาน
    โดยจะปลูกฝังให้การบริหารความเสี่ยงเป็นส่วนหนึ่งของการดำเนินกิจกรรมปกติ
    และเป็นวัฒนธรรมขององค์กร

-   นอกเหนือจากการสร้างสภาพแวดล้อมและบรรยากาศการทำงาน
    ให้เกิดความพึงพอใจต่อพนักงานมาต่อเนื่องแล้ว บริษัทฯ
    มีแผนที่จะพัฒนาการบริหารจัดการบุคคลให้พนักงานเกิดการผูกพัน ต่อองค์กร (Employee
    Engagement) เพื่อผลักดันให้บุคลากรปฏิบัติงานอย่างทุ่มเท และมีประสิทธิภาพสูงสุด

  5. ธุรกิจใหม่

-   ในปี 2552 บริษัทฯ
    จะเร่งดำเนินการก่อสร้างโรงงานผลิตไบโอดีเซลที่บางปะอินให้แล้วเสร็จตามแผนงาน
    ภายใต้งบประมาณที่กำหนด ซึ่งน้ำมันไบโอดีเซลที่ผลิตได้นี้
    จะนำมาผสมกับน้ำมันดีเซลหมุนเร็วเป็นน้ำมันดีเซล B2 และ B5 จำหน่ายให้กับลูกค้าบริษัทฯ
    ต่อไป

-   พัฒนาโอกาสการลงทุนในธุรกิจใหม่ ทั้งที่เกี่ยวเนื่อง และไม่เกี่ยวเนื่องกับธุรกิจในปัจจุบัน
    เพื่อรับความผันผวนจากผลประกอบการของธุรกิจหลัก